ประกาศกรมการค้าต่างประเทศประกาศกรมการค้าต่างประเทศเรื่องเปิดการไต่สวนการทุ่มตลาดสินค้ากระดาษและกระดาษแข็งเคลือบที่มีแหล่งกำเนิดจากสาธารณรัฐประชาชนจีนสาธารณรัฐอินโดนีเซียสาธารณรัฐเกาหลีประเทศญี่ปุ่น และไต้หวันพ.ศ. ๒๕๕๔[๑] ด้วยคณะกรรมการพิจารณาการทุ่มตลาดและการอุดหนุนตามพระราชบัญญัติการตอบโต้การทุ่มตลาดและการอุดหนุนซึ่งสินค้าจากต่างประเทศพ.ศ. ๒๕๔๒ ได้มีคำวินิจฉัยเมื่อวันที่ ๑ กรกฎาคม พ.ศ. ๒๕๕๔ ว่าคำขอของบริษัทผลิตภัณฑ์กระดาษไทย จำกัดที่ได้ยื่นให้พิจารณาตอบโต้การทุ่มตลาดสินค้ากระดาษและกระดาษแข็งเคลือบที่มีแหล่งกำเนิดจากสาธารณรัฐประชาชนจีนสาธารณรัฐอินโดนีเซีย สาธารณรัฐเกาหลี ประเทศญี่ปุ่น และไต้หวัน ตามมาตรา ๓๓แห่งพระราชบัญญัติการตอบโต้การทุ่มตลาดและการอุดหนุนซึ่งสินค้าจากต่างประเทศ พ.ศ.๒๕๔๒ มีพยานหลักฐานที่แสดงให้เห็นว่าคำขอมีมูลเกี่ยวกับการทุ่มตลาดและความเสียหายจึงเห็นควรให้เปิดการไต่สวนอาศัยอำนาจตามความในมาตรา ๓๗ และมาตรา ๓๙แห่งพระราชบัญญัติการตอบโต้การทุ่มตลาดและการอุดหนุนซึ่งสินค้าจากต่างประเทศ พ.ศ.๒๕๔๒ กรมการค้าต่างประเทศออกประกาศเปิดการไต่สวนการทุ่มตลาดไว้ ดังต่อไปนี้ข้อ ๑ สินค้าที่ถูกพิจารณา คือ กระดาษและกระดาษแข็งเคลือบด้านเดียวหรือสองด้านด้วยดินขาว(ไชน่าเคลย์) หรือด้วยสารอนินทรีย์อย่างอื่นจะมีสารยึดหรือไม่ก็ตามและไม่ได้เคลือบด้วยสิ่งอื่นอีก จะแต่งสีพื้นผิวตกแต่งพื้นผิวหรือจะพิมพ์ด้วยหรือไม่ก็ตาม เป็นม้วนหรือเป็นแผ่นสี่เหลี่ยมผืนผ้า(รวมถึงสี่เหลี่ยมจัตุรัส) ขนาดเท่าใดก็ตาม พิกัดอัตราศุลกากรประเภทที่ ๔๘๑๐.๑๓.๙๐๔๘๑๐.๑๙.๐๐ ๔๘๑๐.๒๒.๙๐ ๔๘๑๐.๒๙.๙๐ และ ๔๘๑๐.๙๙.๙๐ ที่มีน้ำหนักตั้งแต่ ๘๐กรัมต่อตารางเมตร แต่ไม่เกิน ๒๖๐ กรัมต่อตารางเมตรที่มีแหล่งกำเนิดจากสาธารณรัฐประชาชนจีน สาธารณรัฐอินโดนีเซีย สาธารณรัฐเกาหลี ประเทศญี่ปุ่นและไต้หวันข้อ ๒ การพิจารณาการทุ่มตลาดและความเสียหายคณะกรรมการพิจารณาการทุ่มตลาดและการอุดหนุนพิจารณาเห็นว่า คำขอของบริษัทผลิตภัณฑ์กระดาษไทย จำกัด มีมูลเพียงพอที่แสดงให้เห็นว่าการส่งสินค้าที่ถูกพิจารณาดังกล่าวเข้ามาในประเทศไทยมีการทุ่มตลาดและก่อให้เกิดความเสียหายโดยสังเขปดังนี้๒.๑ การทุ่มตลาด(๑) สินค้าที่ถูกพิจารณาจากสาธารณรัฐประชาชนจีนทุ่มตลาดในอัตราร้อยละ๑๗.๖๔ ของราคา ซี ไอ เอฟ(๒)สินค้าที่ถูกพิจารณาจากสาธารณรัฐอินโดนีเซียทุ่มตลาดในอัตราร้อยละ๖.๖๒ ของราคา ซีไอ เอฟ(๓) สินค้าที่ถูกพิจารณาจากสาธารณรัฐเกาหลีทุ่มตลาดในอัตราร้อยละ ๕.๘๕ของราคา ซี ไอ เอฟ(๔) สินค้าที่ถูกพิจารณาจากประเทศญี่ปุ่นทุ่มตลาดในอัตราร้อยละ ๔๓.๐๑ของราคา ซี ไอ เอฟ(๕) สินค้าที่ถูกพิจารณาจากไต้หวันทุ่มตลาดในอัตราร้อยละ ๕๔.๕๘ ของราคาซี ไอ เอฟ๒.๒ ความเสียหาย หลักฐานเบื้องต้นแสดงให้เห็นว่าอุตสาหกรรมภายในได้รับความเสียหายอย่างสำคัญจากการนำเข้าสินค้าที่ถูกพิจารณาโดยพิจารณาจาก(๑)ปริมาณการนำเข้าสินค้าที่ถูกพิจารณาจากทั้งห้าประเทศเพิ่มสูงขึ้นและมีผลกระทบต่อราคาสินค้าชนิดเดียวกันในประเทศและ(๒) ผลกระทบที่มีต่อผลประกอบการโดยรวมของผู้ยื่นคำขอข้อ ๓ กระบวนการไต่สวนกรมการค้าต่างประเทศจะจัดส่งแบบสอบถามไปให้ผู้มีส่วนได้เสียเพื่อตอบข้อมูลประกอบการไต่สวนทั้งนี้ผู้ผลิตและผู้ส่งออกจากต่างประเทศที่ไม่ได้รับแบบสอบถามแต่ประสงค์จะขอตอบแบบสอบถามเพื่อเข้าร่วมในการไต่สวนครั้งนี้สามารถแจ้งความจำนงเป็นหนังสือต่อกรมการค้าต่างประเทศเพื่อขอรับแบบสอบถามภายในสิบห้าวันนับแต่วันที่ประกาศนี้ประกาศในราชกิจจานุเบกษาข้อ ๔ การเสนอข้อเท็จจริงและความเห็นให้ผู้มีส่วนได้เสียเสนอข้อเท็จจริงและความเห็นเป็นหนังสือหรือแจ้งความจำนงขอแถลงการณ์ด้วยวาจาประกอบการไต่สวนการทุ่มตลาดและความเสียหายเป็นหนังสือต่อกรมการค้าต่างประเทศภายในสามสิบวันนับแต่วันที่ประกาศนี้ประกาศในราชกิจจานุเบกษาข้อ ๕ การขอทราบข้อมูลการเปิดการไต่สวนผู้ใดประสงค์ขอทราบข้อมูลข่าวสารเกี่ยวกับการเปิดการไต่สวนให้ยื่นคำขอได้ที่สำนักปกป้องและตอบโต้ทางการค้ากรมการค้าต่างประเทศ เลขที่ ๔๔/๑๐๐ ถนนนนทบุรี ๑ อำเภอเมือง จังหวัดนนทบุรีรหัสไปรษณีย์ ๑๑๐๐๐ หมายเลขโทรศัพท์ ๐ ๒๕๔๗ ๔๗๔๒ หมายเลขโทรสาร ๐ ๒๕๔๗ ๔๗๔๑ ทั้งนี้ค่าธรรมเนียมในการยื่นคำขอข้อมูลข่าวสารให้เป็นไปตามประกาศกระทรวงพาณิชย์ เรื่องการตอบโต้การทุ่มตลาดและการอุดหนุน (ฉบับที่ ๖) พ.ศ. ๒๕๔๔ประกาศณ วันที่ ๔ กรกฎาคม พ.ศ. ๒๕๕๔มนัส สร้อยพลอยอธิบดีกรมการค้าต่างประเทศวิภา/ผู้จัดทำ๘ กันยายน ๒๕๕๔[๑] ราชกิจจานุเบกษาเล่ม ๑๒๘/ตอนพิเศษ ๗๖ ง/หน้า ๑๓/๘ กรกฎาคม ๒๕๕๔